13 Jesu o ile a re: “Pelong ho tsoa menahano e khopo, lipolao, bofebe, bohlola, bosholu, bopaki ba bohata, linyefolo.” (Mat. 15:19) Ho hlakile hore haeba pelo ea mor’abo rōna e sa mameleng e mo susumelletsa hore a etse bofebe kapa bohlola ’me a sa bake, a ke ke a amoheloa ke Molimo ka ho sa feleng. Leha ho le joalo, esita le motho ea sa etsang bobe bo joalo a ka ’na a itumella hore a be le litakatso tse fosahetseng pelong ea hae. (Bala Matheu 5:27, 28.) Motho ea joalo a ka ’na a thusoa ke hore a hlahlobe pelo ea hae. Ha u hlahloba pelo ea hao, na u ka ’na ua fumana hore u na le litakatso tse fosahetseng ka motho oa bong bo fapaneng, kapa hore ka lekunutu u na le litakatso tsa lintho tseo Molimo a sa li amoheleng tseo ho hlokahalang hore u li tlose?